recursal/SuperWikiNEXT-32B huggingface dataset:
**טרנס דייוויס השני** (באנגלית: **Terence Davis II**; נולד ב-16 במאי 1997) הוא כדורסלן אמריקאי, המשחק בקבוצת סקרמנטו קינגס מליגת ה-NBA, בעמדת הקלע.

קריירת מכללות
-------------

דייוויס נולד וגדל בעיר סאות'הייבן שבמיסיסיפי, ובין השנים 2015–2019 למד באוניברסיטת מיסיסיפי. לאחר עונת פרשמן חלשה, הפך דייוויס לאחר השחקנים הבולטים בקבוצת הכדורסל של האוניברסיטה (Ole Miss Rebels), וב-3 העונות הבאות העמיד ממוצעים של 14.6 נקודות, 5.7 ריבאונדים ו-2.4 אסיסטים למשחק. בעונת 2018/2019 הוליך את הרבלס למאזן ניצחונות חיובי 20–13, ולהעפלה לטורניר אליפות המכללות, עם 15.2 נקודות בממוצע למשחק.

קריירת משחק מקצועית
-------------------

### טורונטו ראפטורס

לאחר שלא נבחר על ידי אף קבוצה בדראפט ה-NBA‏ 2019, חתם דייוויס על חוזה בטורונטו ראפטורס. במשחק מול שארלוט הורנטס ב-8 בינואר 2020 פתח דייוויס בחמישייה הפותחת, במקומו של פרד ואנווליט הפצוע, וקבע שיאי קריירה של 23 נקודות ו-11 ריבאונדים. ב-2 בפברואר שיפר את שיאו האישי, כשקלע 31 נקודות בניצחון הראפטורס מול שיקגו בולס. לאורך עונתו הראשונה ב-NBA קלע 7.5 נקודות בממוצע למשחק, ובסיומה נבחר לחמישיית הרוקיז השנייה של העונה.

### סקרמנטו קינגס

במרץ 2021 הועבר בטרייד לסקרמנטו קינגס, תמורת בחירת דראפט עתידית.

סטטיסטיקות הקריירה
------------------

### בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | טורונטו | 72 | 4 | 16.8 | 0.456 | 0.388 | 0.864 | 3.3 | 1.6 | 0.5 | 0.2 | 7.5 |
| **קריירה** | 72 | 4 | 16.8 | 0.456 | 0.388 | 0.864 | 3.3 | 1.6 | 0.5 | 0.2 | 7.5 |

### בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | טורונטו | 6 | 0 | 14.0 | 0.483 | 0.421 | 1.000 | 2.2 | 1.2 | 0.2 | 0.0 | 7.2 |
| **קריירה** | 6 | 0 | 14.0 | 0.483 | 0.421 | 1.000 | 2.2 | 1.2 | 0.2 | 0.0 | 7.2 |

קישורים חיצוניים
----------------

* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר ליגת ה-NBA
* פרופיל, באתר ESPN

הערות שוליים
------------

1. ↑  הסטטיסטיקות של דייוויס בליגת המכללות, באתר sports-reference.com
2. ↑  דייוויס חותם על חוזה בטורונטו, באתר הקבוצה, 11 ביולי 2019
3. ↑  סיכום המשחק בין טורונטו לשארלוט, באתר ESPN,‏ 9 בינואר 2020
4. ↑  סיכום המשחק בין טורונטו לשיקגו, באתר ESPN,‏ 3 בפברואר 2020
**תסמונת קובאד** הוא מונח רפואי ל"הריון סימפתטי". התופעה מופיעה אצל גברים במהלך ההריון של בת זוגם. במהלך תקופה זו הם חשים תסמינים דמויי הריון, כגון כאבים בפטמות, בטנם מתנפחת, הם חווים כאבי הזדהות ומרגישים שהם חווים את ההיריון יחד עם בת זוגם. תופעה זו נחקרה מעט יחסית, על אף שמחקרים מראים כי 11%-50% מהגברים באוכלוסייה המודרנית חווים את התופעה ברמות שונות. התופעות בדרך כלל מתרחשות בסוף השליש הראשון של ההיריון, פוחתות בשליש האמצעי ומתחזקות לקראת השליש האחרון של ההיריון.

התסמינים
--------

התסמינים כוללים: עלייה במשקל, בעיות נשימה, בחילות, הפרעות בשינה, צרבות, כאבי בטן, כאבי גב, כאבי ראש, גודש, כאבים בפטמות, נפיחות וכאבי שיניים. במקרים נדירים יותר חווה הגבר כאבים הדומים לצירי לידה, דיכאון סב לידתי ודימום מהאף.

מקור השם
--------

מקור השם מצרפתית - couver, שמשמעו "לבקוע". האנתרופולוג אדוארד טיילור טבע את המושג כאשר ראה טקסים שנעשים בקרב שבטים פרימיטיביים במהלך מסעותיו. טקסים אלו נעשו בחברות פרימיטיביות ביוון העתיקה, תאילנד, האימפריה הרומית, ספרד, רוסיה, סין, ושבטים בצפון ובדרום אמריקה. בטקס, האב היה נשכב במיטה בזמן הלידה ומחקה את צירי הלידה, כמו כן היה עליו לצום ולהימנע מפעילות בעלת אופי תוקפני. מטרת הטקסים הייתה להרחיק את הרוחות ולהגן על האם והתינוק, בד בבד עם התקרבות האב לתינוק.

תסמינים שונים של התופעה ניכרים כיום במגוון רב של תרבויות בעולם, כולל בתרבות המערבית.

גורמים
------

ישנן שתי תאוריות המנסות להסביר את התופעה:

* **התאוריה הפסיכולוגית** - טוענת כי הבסיס לתופעה הוא פסיכוסומטי. הגבר פועל בצורה לא-מודעת ולא רצונית מתוך מצוקה נפשית ורגשית. כמו כן ניתן לראות בתהליכי מודרניזציה סיבה להגברת התסמונת: הגבר מתקרב לתפקיד האב המטפל וישנה הזדהות עם האישה ורצון להתקרב ולטפל בילד. גברים לוקחים חלק יותר פעיל בתהליך ההכנה ללידה וכך השפעות הלידה חלות גם עליהם.
* **התאוריה הביולוגית** - טוענת כי הבסיס לתופעה מצוי בשינויים הורמונליים. במחקרים אשר בדקו גברים כעשרה שבועות מתחילת ההיריון ועד חודש לאחר ההיריון נמצא כי ישנה ירידה ברמת הטסטוסטרון ועלייה ברמת הפרולקטין (האחראי אצל האם לייצור החלב לאחר הלידה). נמצאו גם שינויים בהורמון הקורטיזול והאסטרדיול.

על אף שתסמונת זו נפוצה בקרב גברים בחברות רבות בעולם, נדרש עוד מחקר רב על מנת להבין את התופעה לעומקה.

* **התאוריה האנתרופולוגית**[דרוש מקור] - טוענת שהגבר כביכול עובר את תהליך הלידה במקביל לאישה בבקתה אחרת, הסיבה לכך שבזמן הלידה האישה מצויה בסכנה ולכן הגבר רוצה לבלבל את השד שלא יגיע אליה/ יגיע באיחור כלומר מעוניין לעכב אותו. קיימת סיבה נוספת למעשה זה והיא שהגבר מעוניין לקחת על עצמו את תפקיד האב החברתי מכיוון שבחברות מסוימות לא תמיד היה קשר ישיר וברור בין יחסי מין לכניסה להריון.[דרוש מקור]

ראו גם
------

* הריון מדומה

קישורים חיצוניים
----------------

* חנה גילאי גינור, האישה בהריון, הבעל עם בחילות בוקר: סינדרום קובאד, באתר ynet, 29 ביולי 2010
* Hormonal correlates of paternal responsiveness in new and expectant fathers
* Couvade Syndrome: Sympathetic Pregnancy
* Male Sympathetic Pregnancy
* The Making of a Modern Dad
**ישראל ריף** (תרל"א, 1871 – תש"ב, 1941) היה רבה של זאגר חדש בליטא.

תולדותיו
--------

נולד בזאגר חדש, שבה כיהן כרב אביו הרב יהודה לייב ריף. למד בישיבת וולוז'ין. בשנת 1893 נלקח כחתן למירל, בתו של הרב רפאל שפירא ונכדתו של ראש הישיבה, הרב נפתלי צבי יהודה ברלין ("הנצי"ב", שנפטר באותה שנה). הממליץ עליו היה חתנו האחר של הרב רפאל שפירא - הרב חיים סולובייצ'יק, שכיהן כראש ישיבה בישיבת וולוז'ין.
לאחר נישואיו כיהן כרב בעיירה קורשאן שבמחוז שאוול. לאחר פטירת אביו התמנה לרבה של זאגר חדש, וכיהן בתפקידו עשרות שנים. בשנת 1919 נפטרה אשתו, בגיל 67. 

בשנת 1936 נבחר בנו, הרב יצחק זונדל, לרבה של זאגר ישן, על מקום חותנו הרב טודרוס הלוי לוקשצאן, רבה הקודם של זאגר ישן. כהונתו של הרב ישראל ריף כרבה של זאגר חדש לצד בנו שכיהן כרבה של זאגר ישן שמה קץ למחלוקת בין שתי הקהילות.

בימי מלחמת העולם השנייה הוקמו בזאגר גטו ומחנות עבודה, שבהם נכלאו כל יהודי הסביבה. הגרמנים ציוו על היהודים שיתעללו ברב ריף וישפילו אותו. הרב ריף ביקש מן היהודים שימלאו את הפקודה, אם בכך יהיה פתח להצילם. הרב ריף נספה עם חיסול הגטו בערב יום הכיפורים תש"ב. יחד איתו נספו אשתו ובנו הרב יצחק זונדל, רבה של זאגר ישן, והרב אריה משה ריף.

בתו של הרב ריף, חיה, הייתה אשת הרב יצחק רבינוביץ (בנו של הרב יחיאל מיכל רבינוביץ, בעל "אפיקי ים"), שכיהן כרבה של וולקוויסק. אף הם נספו בשואה.

בנו הרב נפתלי צבי יהודה ריף היגר יחד עם בן נוסף, חיים, לארצות הברית. שימש ברבנות וכיהן כסגן יו"ר אגודת הרבנים ומראשי ארגון עזרת תורה בארצות הברית.

הערות שוליים
------------

1. ↑  על הרב יצחק רבינוביץ ראו: חבר סופרים בישראל, 'הרב יצחק רבינוביץ - וולקוביסק' בתוך: **אלה אזכרה**, יצחק לוין (עורך), ניו יורק תשל"ב, כרך ז, עמ' 83-87
**טיילר קווינסי דורסי** (באנגלית: **Tyler Quincy Dorsey**; נולד ב-18 בפברואר 1996) הוא כדורסלן אמריקאי-יווני, בגובה 1.96 מטר, שמשחק בעמדת הקלע בפנרבחצ'ה

ביוגרפיה
--------

דורסי נולד בפסדינה, קליפורניה. סבתו של דורסי היא ישראלית וכשהיה בגילאי הנוער ניסו נציגי איגוד הכדורסל בישראל לגרום לו לייצג את ישראל, אך הוא העדיף לייצג את יוון, המדינה ממנה הגיעה אמו - ושיחק במדיה באליפות העולם לנוער שנערכה בכרתים בשנת 2015.

לאחר התיכון החל דורסי ללמוד באוניברסיטת אורגון, ושיחק במדי קבוצתה בליגת המכללות. דורסי קלע 13.4 נקודות כפרשמן ו-14.6 נקודות כסופמור. בשנת 2017 העפיל עם קבוצתו לפיינל פור של ליגת המכללות.

בשנת 2017 נבחר דורסי בסיבוב השני של דראפט ה-NBA על ידי אטלנטה הוקס, במקום ה-41. לאחר מכן חתם על חוזה לשנתיים. בנובמבר 2017 שלחה הקבוצה את דורסי לקבוצת הפיתוח של המועדון, קולג' פארק סקייהוקס המשחקת בליגת הפיתוח של ה-NBA. סך הכל, שיחק דורסי 83 משחקים במדי ההוקס ושיחק בעונה וחצי במועדון 14.8 דקות בממוצע לערב. כמו כן הוא סיפק 6 נקודות, 2.1 ריבאונדים ו-1.2 אסיסטים.

ב-7 בפברואר 2019 הועבר דורסי בטרייד לממפיס גריזליס. בגריזליס שיחק דורסי 21 משחקים ורשם 9.8 נקודות, 3.3 ריבאונדים ו-1.9 אסיסטים. משחק השיא שלו היה בחודש מרץ, כשקבוצתו הפסידה 123:119 לאורלנדו מג'יק - הוא הוביל את קבוצתו עם 29 נקודות (5 מ-10 מחוץ לקשת) ותשעה אסיסטים. דורסי חילק את זמנו בין הגריזליס לבין קבוצת הפיתוח ממפיס האסל. ב-15 משחקים בליגת הפיתוח הוא קלע 21.6 נקודות לצד 6.7 ריבאונדים ו-3.1 אסיסטים למשחק, כשהוא קולע יותר משלוש שלשות למשחק ב-41%.

ב-17 באוגוסט 2019 חתם דורסי לשנה במכבי תל אביב עם אופציה לשנה נוספת.

ב-23 באוקטובר 2020, בניצחון קבוצתו מול חימקי מוסקבה, קלע דורסי 8 שלשות. ובכך, הפך לשחקן מכבי תל אביב שקולע הכי הרבה שלשות במשחק יורוליג.

ב-21 בינואר 2021, בניצחון קבוצתו על ריאל מדריד, קלע דורסי 30 נקודות, שיא קריירה במשחק יורוליג.

דורסי הוא חבר בסגל נבחרת יוון הבוגרת.

תארים
-----

מכבי תל אביב
* אליפויות המדינה (2): 2019/2020, 2020/2021
* גביעי המדינה בכדורסל (1): 2020/2021
* גביעי ווינר סל (1): 2020/2021

אולימפיאקוס
* הגביע היווני (1) 2021/2022

### הישגים אישיים

מכבי תל אביב
* שחקן מכבי תל אביב שקולע הכי הרבה שלשות במשחק יורוליג (8 שלשות, בניצחון קבוצתו מכבי תל אביב מול חימקי מוסקבה, ב-23 באוקטובר 2020).
* שיא קריירה במשחק יורוליג (30 נקודות, בניצחון קבוצתו מכבי תל אביב על ריאל מדריד, ב-21 בינואר 2021).

קישורים חיצוניים
----------------

ויקישיתוף מדיה וקבצים בנושא **טיילר דורסי** בוויקישיתוף
* טיילר דורסי, ברשת החברתית אקס (טוויטר)
* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר פיב"א
* פרופיל, באתר ליגת ה-NBA
* פרופיל, באתר ESPN
* טיילר דורסי השלים את סגל האלופה, אתר מנהלת הליגה בכדורסל
* אור שקדי‏, סופר סאב: כך הפך טיילר דורסי לשחקן המשלים המושלם של מכבי תל אביב, באתר וואלה!‏, 14 בינואר 2020

הערות שוליים
------------

1. 1 2  אור שקדי‏, מכבי תל אביב: טיילר דורסי סיכם לעונה אחת, באתר וואלה!‏, 16 באוגוסט 2019
2. ↑  טיילר דורסי השלים את סגל האלופה, אתר מנהלת הליגה בכדורסל
3. ↑  אבי סגל, רשמית: מכבי תל אביב החתימה את טיילר דורסי, באתר ישראל היום, 17 באוגוסט 2019
4. 1 2 3  אפרת עמורבן, טיילר דורסי חתם במכבי תל אביב, באתר ynet, 17 באוגוסט 2019
5. 1 2  ‏עוף דורסי: 84:86 למכבי ת"א על ריאל מדריד, 30 נקודות לדורסי, באתר ספורט1, 21 בינואר 2021
שגיאות פרמטריות בתבנית:מקורות   
פרמטרי חובה [ נושא ] חסרים 


קצבים בעבודתם בבובו-דיאולסו, בורקינה פאסו (2010)
קצב בעבודתו בגואנחואטו, מקסיקו (2011)
**קַצָּב** הוא בעל מקצוע אשר מעבד בשר וסחורות קשורות אליו לממכר ועובד בבתי מטבחיים או באטליז, שבהם הוא מכין את מוצרי הבשר. קצבים רבים מוכרים את תוצרתם בחנויות מיוחדות, אך בעולם המערבי נפוצה כיום מכירת בשר במרכולים. קצבות היא מקצוע עתיק, ולו מורשת בתרבויות רבות. 

הקצב בוחר את החתיכות בגוף החיה, מהן יכין נתחי בשר, כאשר מעבר לשיקולי היגיינה ובריאות עומדים בפניו גם שיקולי חיסכון (ניצול כל גוף בעל החיים), יעילות (חיתוך החלקים המשובחים כך שיהיה ניתן להשתמש בהם בצורה מיטבית), הורדת חלקים משניים. הקצב מאפסן את נתחי הבשר באופן בטיחותי, מכין את הנתחים למכירה ולעיתים אף מכין מהם מוצרי בשר כגון נקניקים ונקניקיות, פשטידות בשר ומאכלים מוקפצים.
קצב אשר עוסק בהכנת מוצרי בשר ונתחי בשר כשרים, נזקק להכשרה מיוחדת להבנת חוקי הכשרות.

היסטוריה
--------

קצבים מפרקים חזיר בשארלוואה (צר'), קוויבק בשנות ה-30 של המאה ה-20
כיום מקצועו של הקצב נפרד מזה של השוחט, אך עד לפני כמה מאות שנים היה זה מקצוע אחד.

בתקופת ימי הביניים היו הקצבים באירופה מאורגנים בגילדות.

ראו גם
------

* שרקוטרי
* סכין קצבים

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **קצב** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987012430907305171
* BnF: cb119440626 (data)
* GND: 4017473-6
* HDS: 013993
* LCCN: sh2018000303
* LNB: 000298548
* NKC: ph180760

 |
7 ביוני 1951, משמר כבוד בשדה התעופה בלוד מקבל את פניו של ראש ממשלת ישראל דוד בן-גוריון בשובו לישראל מביקור בארצות הברית
סגן נשיא ארצות הברית מייק פנס סוקר משמר כבוד בטקס קבלת פנים הממלכתי במשרד ראש הממשלה ב-2018
משמר כבוד חמוש של משטרת ישראל ומשמר הגבול בטקס יום הזיכרון לחללי מערכות ישראל.
משמר כבוד של רגימנט משמר פראובראז'נסקי ה-154 מצבא הפדרציה הרוסית בקבר החייל האלמוני הממוקם בגן אלכסנדר שבמוסקבה, לרגלי חומת הקרמלין.
**משמר כבוד** הוא קבוצת אנשים, לרוב במסגרת צבאית, המבצעים תרגילי סדר, במטרה לחלוק כבוד לאדם או לציון מאורע.

משמרות כבוד נהוגים בהלוויה, לרוב הלוויה צבאית; בטקסי זיכרון כדוגמת יום הזיכרון לחללי מערכות ישראל; קבלת פנים לנשיא או ראש מדינה; ובטקסי אבל, כדוגמת משמר כבוד לנר זיכרון הנהוג בכלל בסיסי צה"ל במהלך יום הזיכרון לחללי מערכות ישראל.
באירועי אבל, מקובל כי משמר הכבוד יורה מספר מטחי כבוד, לפי חשיבות האישיות המובאת לקבורה. מקובל כי כל חייל זוכה לפחות לשלושה מטחי כבוד.

בצבאות שונים, מקובל כי קיימת יחידה ייעודית לטקסים; יחידה זו מאומנת היטב בתרגילי הסדר, והיא עורכת משמר כבוד למרבית הנציגים הזרים. בעת עריכת משמר כבוד לאישיות רמת מעלה, מלווה הקצין המפקד על המשמר את האישיות לסקירת המסדר, ולאחר מכן מנוגנים המנוני המדינות.

ישראל
-----

במדינת ישראל, משמר כבוד לנשיא המדינה וראש ממשלה או ראש מדינה זרה, הוא משמר הכבוד הגדול ביותר. משמר זה כולל צוערים מבית הספר לקצינים, פרחי טיס וצוערי קורס חובלים. משמר כזה קרוי "משמר כבוד תלת זרועי". משמרי כבוד פחותים כוללים חיילים מיחידות וחילות שונים, ונערכים לראשי הצבא של מדינות זרות ושרים זרים.

את משמרות הכבוד הרשמיים של מדינת ישראל ושל צה"ל מלווה תזמורת צה"ל ומשמר הכנסת הוא משמר הכבוד של מדינת ישראל בטקס הדלקת המשואות ביום העצמאות.

ראו גם
------

* תזמורת צה"ל

קישורים חיצוניים
----------------

ויקישיתוף מדיה וקבצים בנושא **משמר כבוד** בוויקישיתוף
* משמר כבוד של משמר הכנסת, באתר הכנסת

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007537472505171
* GND: 4405218-2
* LCCN: sh2002004237
* NARA: 10647091

 |
**סופיה אוליביה סמית'** (באנגלית: **Sophia Olivia Smith;** נולדה ב-10 באוגוסט 2000), היא כדורגלנית אמריקאית, שמשחקת כחלוצה בקבוצת פורטלנד ת'ורנס (אנ') בליגת הכדורגל הלאומית לנשים של ארצות הברית ובנבחרת הלאומית שלה. היא שיחקה בליגת המכללות עבור סטנפורד קרדינלס (אנ'), וזכתה איתם באליפות הלאומית בשנת 2019. בשנת 2022 סמית' נבחרה לשחקנית השנה בכדורגל נשים בארצות הברית, לאחר שזכתה עם קבוצת פורטלנד תורנס בתואר האליפות באותה שנה, ונבחרה לנבחרת העונה. היא נמנית עם סגל הנבחרת הלאומית לטורניר גביע העולם בכדורגל נשים 2023 שמתקיים באוסטרליה וניו זילנד, וכבר במשחק הראשון של הנבחרת כבשה שני שערים.

קריירה מוקדמת
-------------

סמית' נולדה בווינדזור (אנ') קולורדו למשפחת ספורטאים, ושיחקה בילדותה בקבוצות ילדים בקולורדו. זכתה בשנת 2012 עם קבוצת ארסנל קולורדו באליפות המדינה בכדורגל ילדות עד גיל 12, ושנה לאחר מכן עם אותה קבוצה באליפות המדינה עד גיל 13. בשנת 2014 חזרה על ההישג הזה עם ארסנל באליפות המדינה עד גיל 14, ובשנת 2016 באליפות עד גיל 16.

קריירה בוגרת
------------

בשנים 2016 ו-2017, שיחקה בנבחרות הלאומיות הצעירות של ארצות הברית עד גילאי 17 (אנ'), 18, 20 (אנ') ו-23.

בשנת 2018, עם תחילת לימודיה באוניברסיטת סטנפורד, שיחקה סמית' בנבחרת הקארדינלס וסיימה איתן פעמיים כאלופת Pac-12 ואלופת NCAA לאחר 2 עונות בלבד, ונבחרה לשחקנית ההתקפה מצטיינת לשנת 2019 בגביע המכללות, בו זכתה עם קבוצת הקארדינלס.

ב-27 בנובמבר 2020, היא החלה את הקריירה שלה בנבחרת הבוגרת של ארצות הברית, במשחק מול הולנד, והפכה לשחקנית הראשונה שנולדה בשנות ה-2000 שמתחרה בנבחרת הבוגרת.

ריכוז זכיות אישיות
------------------

* שחקנית השנה (אנ') לשנת 2022
* השחקנית בעלת הערך הרב ביותר(אנ') לשנת 2022
* השחקנית המצטיינת במשחק האליפות 2022
* נבחרת העונה (אנ') 2022
* שחקנית הטורניר Sud Ladie 2018 (אנ')
* מלכת השערים בטורניר Sud Ladies 2018

קישורים חיצוניים
----------------

ויקישיתוף מדיה וקבצים בנושא **סופיה סמית'** בוויקישיתוף
* סופיה סמית', ברשת החברתית אינסטגרם
* פרופיל, באתר Soccerdonna (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. ↑  Sophia Smith, USWNT – U.S. Soccer Official Site
2. 1 2 3 4  2019 Women's Soccer Roster, Go Satanford
3. ↑  Rapinoe: The Sky's the Limit for Smith, FIFA: FIFA Women's World Cup 2023
4. ↑  U.S. Under 18 Women's National Team – Sophia Smith, Wayback Machine
5. ↑  Elizabeth van Blommestein, Sophia Smith makes national history for women’s soccer, The Stanfod Daily, Dec. 14, 2020
6. ↑  Sophia Smith Voted 2022 Biosteel U.S. Soccer Female Player of the Year, Us Soccer, January 6, 2023
7. ↑  NWSL Editor, Portland Thorns FC Striker Sophia Smith Named 2022 NWSL Most Valuable Player, Presented by Budweiser, NWSL, October 27, 2022
8. ↑  Alex Azzi, Portland Thorns Win 2022 NWSL Championship, MVP Smith Scores Game Winner, NBC Sports, October 29, 2022
9. ↑  NWSL Editor, NWSL Announces Winners of Mastercard Best XI Awards, NWSL, October 25, 2022
10. 1 2  Sud Ladies Cup 2018 : Les Recompenses, Sud Ladies Cup, 12 June, 2018
**קרל פצל** (בצ'כית: **Karel Pezl**‏; 14 בספטמבר 1927 – 10 באוקטובר 2022) היה גנרל ארמייה צ'כי. שימש כראש המטה הכללי האחרון של צ'כוסלובקיה, וכראש המטה הכללי הראשון של צ'כיה.

ביוגרפיה
--------

פצל נולד בדומז'ליצה ב-14 בספטמבר 1927. ב-1948 הוא התגייס לצבא צ'כוסלובקיה, ולמד באקדמיה הצבאית בהראניצה. עד 1951 הוא עבד כמדריך בבתי ספר צבאיים. לאחר מכן למד באקדמיה הצבאית בפראג עד 1953. בין 1953–1955 הוא שימש כראש מחלקת המבצעים של הדיוויזיה הממוכנת ה-8 בקולין. באפריל 1955 מונה למפקד מחלקת המבצעים של הקורפוס ה-2 בפיסק. בין 1956–1958 שימש כראש הקבוצה המבצעית של המחוז הצבאי ה-1 (פראג). באוגוסט 1961 עבר לתפקיד ראש מחלקת המבצעים של הארמייה ה-1. ב-1965 הוא החל למלא תפקידים במטה הכללי.

ב-1971 הוא סולק מהצבא מסיבות פוליטיות, והחל לעבוד כשוער במלון אינטרהוטל בפראג. ב-1972 החל לעבוד כחוקר במכון לחקר התקשורת בפראג. בעקבות מהפכת הקטיפה, הוא הפך ליועץ במשרד ההגנה, ובאפריל 1991 הוחזר לצבא בדרגת גנרל-פורצ'יק. ב-1 במאי של אותה שנה, הוא מונה לראש המטה הכללי של הצבא הצ'כוסלובקי. בתחילת שנת 1993, התפרקה צ'כוסלובקיה והפכה לשתי מדינות נפרדות: צ'כיה וסלובקיה. גם הצבא הצ'כוסלובקי התפצל לשני צבאות נפרדים. פצל נותר בתפקיד ראש המטה הכללי של הצבא הצ'כי. ב-24 בפברואר של אותה שנה, הוא הועלה לדרגת גנרל-פולקובניק. ב-30 ביוני הוא סיים את הקדנציה שלו ופרש מהצבא. הוא הפך ליועצו הצבאי של הנשיא ואצלב האוול, שב-30 בספטמבר 1993 קידם אותו לדרגת גנרל ארמייה.

קישורים חיצוניים
----------------

* קרל פצל באתר משרד ההגנה הצ'כי
* קרל פצל באתר valka

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 5660 9924
* NKC: js20020128011
* VIAF: 84211258
* WorldCat: viaf-84211258

 |
**פאול גוסטב ולקרס** (בגרמנית: **Paul Gustav Völckers**;‏ 15 במרץ 1891 – 25 בינואר 1946) היה מפקד בכיר בוורמאכט שפיקד על כוחות במלחמת העולם השנייה.

ביוגרפיה
--------

### תחילת דרכו

ולקרס נולד בקיל ב-15 במרץ 1891. ב-3 במרץ 1910 הוא התגייס לצבא הקיסרות הגרמנית כפהנריך (צוער). הוא הוצב ברגימנט החי"ר המגדבורגי ה-27 (המגדבורגי ה-2 - "לואי פרדיננד, נסיך פרוסיה"). ב-20 במרץ 1911 הוא הועלה לדרגת לויטננט. בהמשך הוא הועבר לרגימנט החמישי של המשמר, ולחם עמו במלחמת העולם הראשונה. הוא נפצע קשה ב-11 באוקטובר 1914. לאחר החלמתו, ב-26 בפברואר 1915, הוא מונה למפקד פלוגה. ב-18 ביוני של אותה שנה הוא הועלה לדרגת אובר-לויטננט. הועלה לדרגת האופטמן ב-20 ביוני 1918, ומונה למפקד סוללה בגדוד הארטילריה ה-23 ב-28 ביולי של אותה שנה. ב-15 בנובמבר, הוא מונה למפקד הגדוד השני ברגימנט ה-26 (המגדבורגי ה-1 - הנסיך לאופולד השלישי, דוכס אנהלט-דסאו). במהלך המלחמה הוא עוטר בשתי הדרגות של צלב הברזל. לאחר המלחמה ופירוקו של הצבא הקיסרי, הוא הצטרף לרייכסווהר כמפקד פלוגה. הוא שרת ביחידות שונות, ושימש גם כמורה בבית הספר לחי"ר בדרזדן. ב-1 במרץ 1931 הוא הועלה לדרגת מיור. כאשר הרייכסווהר הפך לוורמאכט, הוא הפך למפקד גדוד ב-1 ביולי 1934 הוא הועלה לדרגת אוברסט-לויטננט. ב-1 בפברואר 1937 הוא הועלה לדרגת אוברסט ומונה למפקד רגימנט הרגלים ה-115.

### מלחמת העולם השנייה

 ערך מורחב – **מלחמת העולם השנייה**  

עם פרוץ מלחמת העולם השנייה, הוצב הרגימנט של ולקרס על הגבול עם צרפת. לאחר מכן הוא לחם עמו במהלך המערכה על צרפת ועל ארצות השפלה. באמצע אוקטובר 1940 הוא מונה למפקד הבריגדה ה-15. ב-1 בינואר 1941 הוא הועלה לדרגת גנרל-מיור. ב-15 באפריל של אותה שנה נשלח ולקרס לממלכת בולגריה כראש צוות היועצים הגרמניים שנשלחו לסייע לבולגרים. בסוף 1941 הוא עבר לפקד על הדיוויזיה ה-78. הוא לחם במבצע ברברוסה, וב-1 באפריל 1942 הוענק לו הצלב הגרמני בזהב. ב-1 בספטמבר הוא הועלה לדרגת גנרל-לויטננט. ב-11 בדצמבר הוענק לו עיטור צלב האבירים של צלב הברזל. ב-1 באפריל 1943 הוא ויתר על תפקידו והועבר לכוחות העתודה. ב-8 ביולי הוא מונה למפקד הקורפוס ה-27, וב-21 באוקטובר הוחלף בתפקידו בידי וינצנץ מילר. הוא חזר לתפקיד ב-26 באוקטובר וב-1 בספטמבר הועלה לדרגת גנרל חיל הרגלים. הוא לחם עם הקורפוס שלו במבצע בגרטיון וב-9 ביולי 1944 הוא נפל בשבי הסובייטי. במהלך תקופת שביו, הוא היה חבר באיגוד הקצינים הגרמנים וכן בוועד הלאומי למען גרמניה החופשית. הוא נפטר בשבי הסובייטי ב-23 בינואר 1946.

קישורים חיצוניים
----------------

ויקישיתוף מדיה וקבצים בנושא **פאול ולקרס** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**
* פאול ולקרס באתר lexikon-der-wehrmacht (בגרמנית)
**הנס-פטר פון קירכבאך** (בגרמנית: **Hans-Peter von Kirchbach**; נולד ב-3 באוגוסט 1941) הוא גנרל גרמני בדימוס אשר שימש לתקופה קצרה כמפקח הכללי (מקביל לתפקיד הרמטכ"ל) של הבונדסוור (צבא גרמניה).

ביוגרפיה
--------

קירכבאך נולד בוויימאר ב-3 באוגוסט 1941, למשפחה שהוציאה מקרבה קציני צבא ואנשי דת רבים. ב-1960 הוא התגייס לבונדסוור והתקדם בסולם הדרגות במהירות. בין 1979–1981 שימש כמפקד גדוד התותחנים ה-42. ב-1994 הוא מונה למפקד דיוויזיית הפאנצרגרנדיר ה-14. במהלך הצפת נהר האודר ב-1997, קירכבאך ואנשיו הובילו את פעולות הסיוע והחילוץ של האזרחים. בעקבות כך, נודע קירכבאך בכינוי "גיבור האדור". באפריל 1998 הוא הועבר לשמש כמפקד הקורפוס ה-4.

במרץ 1999 נבחר קירכבאך להחליף את הגנרל הארטמוט בגר בתפקיד המפקח הכללי של הבונדסוור. עם זאת, ב-30 ביוני 2000 הוא התפטר מתפקידו. התפטרותו הפתאומית הייתה מקור לספקולציות רבות, אולם ההשערה היא שהיא נבעה מסכסוך בינו לבין שר ההגנה רודולף שרפינג.

קישורים חיצוניים
----------------

* הנס-פטר פון קירכבאך באתר משרד ההגנה הגרמני

|  |  |
| --- | --- |
| בקרת זהויות עריכת הנתון בוויקינתונים | 
* GND: 112797717
* ISNI: 0000 0000 4143 9459
* LCCN: n93024324
* VIAF: 52352862
* WorldCat: lccn-n93024324

 |
**לאוניד אהרונוביץ' שוורצמן** (ברוסית: **Леонид Аронович Шварцман**;‏ 30 באוגוסט 1920, מינסק – 2 ביולי 2022, מוסקבה) היה אנימטור ואמן יהודי-רוסי. עבד בסטודיו סויוזמולטפילם, במוסקבה במשך כל הקריירה שלו, שם שימש כארט דירקטור בסרטים המצוירים "צ'בורשקה", "38 תוכים", "אנטילופת הזהב", "פרח הארגמן", "מלכת השלג" ועוד סרטים רבים אחרים.

ביוגרפיה
--------

### תחילת חייו

לאוניד שוורצמן נולד בשם **ישראל אהרונוביץ' שוורצמן** למשפחה יהודית דתית בעיר מינסק. אביו עבד כמנהל חשבונות בבית חרושת ללבנים, אך מת מתאונת דרכים כאשר לאוניד היה בן 13 בלבד. סבו וסבתו מצד אמו היגרו לארצות הברית בשנת 1924, מה שהותיר את משפחתו במצב כלכלי קשה והוא נאלץ לדאוג לצורכי אחיו ואחותו. אמו של שוורצמן גוועה ברעב במצור על לנינגרד.

### קריירה

בשנת 1945 כאשר היה חסר בית, נרשם למכון לקולנוע על שם גרסימוב, ובשנת 1951 כשסיים את לימודיו במכון הקולנוע, החל לעבוד בסויוזמולטפילם, שם עבד במשך כל הקריירה שלו. שוורצמן השתתף ביצירת 70 סרטים באולפן זה.

פוטין עם שוורצמן בשנת 2016
שוורצמן ידוע כיוצר הוויזואלי של הדמות צ'בורשקה. שוורצמן אהוב ברחבי אמריקה ואירופה, ואהוד אפילו ביפן בעקבות השפעתו על במאי האנימה הידוע ביותר, ומייסד סטודיו ג'יבלי, הייאו מיאזאקי, מיאזאקי סיפר שהוא התחיל לצייר שוב בעקבות עבודתו של לאוניד שוורצמן על מלכת השלג. ביום הולדתו ה-100 תיאר אותו ולדימיר פוטין, כאיש עם כישרון יוצא דופן. נערך טקס במוסקבה לרגל יום הולדתו ה-100.

בשנת 2002 הוענק לו תואר אמן העם של הפדרציה הרוסית בגיל 82.

לאוניד שוורצמן נפטר ב-2 ביולי 2022 בבית חולים במוסקבה מדום לב, בגיל 102.

קישורים חיצוניים
----------------

ויקישיתוף מדיה וקבצים בנושא **לאוניד שוורצמן** בוויקישיתוף

* לאוניד שוורצמן, במסד הנתונים הקולנועיים IMDb (באנגלית)
* העמוד של ליאוניד שוורצמן, באתר Peoples.ru (ברוסית)
* לאוניד שוורצמן, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14047371k (data)
* CiNii: DA14258675
* GND: 1017282269
* ISNI: 0000 0001 2025 1243
* LCCN: no2006061023
* LNB: 000291208
* NLK: KAC201006740
* SUDOC: 166993271
* VIAF: 46962866
* WorldCat: lccn-no2006061023

 |
**שיכון עליה**, או **שכונת עליה**, נמצא בצפון מערב כפר סבא, ישראל. הוקם בראשית שנות החמישים על ידי משרד העבודה. השכונה הוקמה על מנת לקלוט עולים מאירופה אחרי מלחמת העולם השנייה. השכונה הינה שכונה מבוקשת מאוד בכפר סבא.

היסטוריית השכונה
----------------

לאחר הקמת מדינת ישראל, הוקם בכפר סבא שיכון שמטרתו הייתה לקלוט עולים מאירופה. השיכון הוקם על ידי משרד העבודה.

בינואר 1950 סוכם להקים 500 יחידות דיור למען עולים חדשים בלבד. תחילה גרו בו רק יוצאי אירופה, אך במרוצת השנים השתנה אופי האוכלוסייה וכיום רוב התושבים הם עולי תימן. שמות הרחובות נקראו על שמות אנשי רוח, סופרים, משוררים ומנהיגים יהודיים מאירופה.

בשנות השישים עלה מספר מקרי הפשע בקרב בני נוער וילדים. לאור כך, הוקם בשנת 1963 בית לזרוס. תחילה הוקמו פעילויות ספורט ולאחר מכן נוספה ספרייה, פעילויות חברתיות ועוד. בית לזרוס פועל גם היום.

מספר שנים לאחר קום השכונה הוקם בה בית ספר שמנה כ-800 תלמידים מכל העיר. הוא שימש בנוסף למוסד חינוכי גם מוסד חברתי ומרכז נוער. בית הספר נסגר והתלמידים פוזרו בבתי ספר שונים בעיר.

סגנון הבנייה
------------

שיכון עליה מאופיין בבנייה נמוכה: בתים צמודי קרקע (קומה אחת או שתיים) או בבניינים בעלי שתי קומות.

גלריית תמונות
-------------

* אבן עלייהאבן עלייה
* בתים בשכונת עלייהבתים בשכונת עלייה
* מכולת עלייהמכולת עלייה

קישורים חיצוניים
----------------

* שכונת עליה, כפר סבא, סרטון באדיבות מוזאון כפר סבא, עיריית כפר סבא, והטלוויזיה הקהילתית, יוטיוב.
* עדינה חכם, שיכון עליה בכפ"ס: אחרי העולים גם המחירים עלו, באתר ynet, 18 באוגוסט 2011
|  |  |
| --- | --- |
|  | **הערך מכיל כתב געז**. כדי לראות את הכתוב בצורה תקינה, יש להתקין גופן געז במחשבכם. אם אינכם יודעים כיצד לעשות זאת, ראו עזרה. |

**אסאב** (בתיגרינית: **ዓሳብ**, בערבית: **عصب** - תעתיק מדויק - "עצב"; באיטלקית: **Assaba**) היא עיר נמל בדרום-מזרח אריתריאה השוכנת לחופי ים סוף. בשנת 2005 התגוררו בעיר כ-20,000 תושבים. העיר שוכנת לחופו המערבי של ים סוף, סמוך לאיי דחלק ולמצרי באב אל מנדב. באסאב ובסביבותיה אקלים חם ולח, והטמפרטורה השנתית הממוצעת עומדת על 29.5. כמות המשקעים השנתית מגיעה ל-58 מ"מ בממוצע בלבד.

היסטוריה
--------

סמוך לאסאב שוכנים חורבותיה של העיר העתיקה ארסינואה (Ἀρσινόη) שהוקמה על ידי תלמי השני במאה ה-3 לפנה"ס. האתר בו שוכנת העיר נרכש בשנת 1869 על ידי ג'וזפה ספטו (Giuseppe Sapeto) מחברת הספנות רובאטינו (Rubattino). ספטו רכש את השטח מידי הסולטאן המקומי תמורת 6,000 טאלר. ב-1882 עברה העיר באופן רשמי לשליטה איטלקית, אשר ייסדה במקום תחנת תדלוק פחם לספינות. מאוחר יותר הקימו האיטלקים את הנמל, וסללו כביש מהעיר אל תוך היבשת. במהלך מלחמת העולם השנייה הייתה אסאב אחד הנמלים האחרונים שנפלו לידי הבריטים במהלך המערכה במזרח אפריקה, והיא נכבשה סמוך לסיום המערכה, באמצע יוני 1941. לאחר מלחמת העולם השנייה הפכה אסאב לנמלה הראשי של אתיופיה, והסובייטים הקימו בה בית זיקוק שהיה פעיל עד שנת 1997, ונסגר מסיבות כלכליות. במלחמת העצמאות של אריתריאה ובתקופת הרעב הכבד שפקד את קרן אפריקה בשנות ה-80 של המאה ה-20, שימש נמל אסאב כעורק האספקה העיקרי למשלוחי המזון והסיוע הבינלאומי. בתחילת שנות ה-90 של המאה ה-20 הורחב הנמל והוקם בו מסוף חדש, אך יחסיהם העכורים של אתיופיה ואריתריאה והפסקת קשרי המסחר בין שתי המדינות בשנת 1998 הביאו לירידה בחשיבותו, במקביל לעלייה בחשיבותו של נמל העיר ג'יבוטי. כתוצאה מכך צנחה אוכלוסיית העיר שמנתה 39,600 בשנת 1989 כמעט בחצי.

העיר כיום
---------

העיר מחולקת לשלושה חלקים - בחלק הצפוני מתגוררת קהילה תימנית גדולה, במרכזי שוכן הנמל ומרוכזים רוב בתי המלון, והדרומי ששימש בעבר כאזור המגורים של התושבים האתיופים, הוא כיום מרכז חיי הלילה של העיר. ליד העיר פועל שדה תעופה בינלאומי, והיא ידועה בחופיה וברובע החלונות האדומים שלה.

קישורים חיצוניים
----------------

ויקישיתוף מדיה וקבצים בנושא **אסאב** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 236590054
* WorldCat: viaf-236590054

 |
**דיאוקסיריבוז** (Deoxyribose) הוא חד-סוכר שנוסחתו C5H10O4, דיאוקסיריבוז נוצר מהסרה של קבוצת OH מפחמן 2 של ריבוז ומכאן שמו ("דה־אוקסי" = נטול חמצן). דיאוקסיריבוז הוא מרכיב של דיאוקסינוקלאוטידים המאכיבים את ה DNA. זהו פנטוז שיש בו קבוצת אלדהיד על פחמן מספר 1 במצב הפתוח כך שהוא אלדוז וסוכר מחזר. בתמיסה הדיאוקסירויבוז נמצא בשיווי משקל בין צורת טבעת משושה deoxyribopyranose, הצורה הפתוחה ובצורת טבעת מחומשת deoxyribofuranose

שיווי המשקל בתמיסה בין 3 הצורות של דיאוקסיריבוז: טבעת מחומשת, מולקולה קווית וטבעת משושה
במערכות ביולוגיות מוצאים רק את האננטיומר D של דיאוקסיריבוז המונצר מחיזור אנזימטי של ריבוז 5 פוספט.

דיאוקסיריבוז הוא מרכיב בדיאוקסינוקלאוטידים היוצרים את הDNA. ההבדל בין ריבוז שהוא מרכיב בנוקלאוטידים של RNA לדיאוקסיריבוז - העדר חמצן בפחמן 2 אחראי לגמישות של גדיל הDNA ומכאן ליכולתו ליצור סליל כפול ארוך ולהתקפל למבנה קומפקטי בכרומוזומים של תאים אאוקריוטים.

קישורים חיצוניים
----------------

ויקישיתוף מדיה וקבצים בנושא **דיאוקסיריבוז** בוויקישיתוף
* דיאוקסיריבוז, באתר אנציקלופדיה בריטניקה (באנגלית)
**פרידריך אלברט פוירטש** (בגרמנית: **Friedrich Albert Foertsch**;‏ 19 במאי 1900 – 14 בדצמבר 1976) היה גנרל גרמני אשר שירת בוורמאכט בתפקידי מטה בכירים במהלך מלחמת העולם השנייה. לאחר המלחמה התגייס לבונדסוור ואף שימש כמפקח הכללי שלו (מקביל לרמטכ"ל) בין השנים 1961–1963.

ביוגרפיה
--------

פוירטש נולד בוואלץ' ב-19 במאי 1900. אחיו הגדול הוא הגנרל הרמן פוירטש. הוא למד בגימנסיה בהוהנסאלצה ובגראונץ, וב-21 במאי 1918 התגייס לצבא הקיסרות הגרמנית. הוא השתתף בקרבות האחרונים של החזית המערבית במלחמת העולם הראשונה וזכה בצלב הברזל מדרגה שנייה. לאחר המלחמה הוא הצטרף לפרייקור, וב-1920 התגייס לרייכסווהר. ב-1 באפריל 1922 הוא הועלה לדרגת לויטננט, וב-1 בפברואר 1927 הועלה לדרגת אובר-לויטננט. בין 1932–1934 הוא למד באקדמיית המלחמה, וסיים אותה בדרגת האופטמן.

ב-12 באוקטובר 1937 הוא מונה למפקד פלוגה, וב-1 באוגוסט 1938 הועלה לדרגת מיור. ב-10 בנובמבר של אותה שנה הוא הוצב במטה הקורפוס ה-3. בסתיו 1939 הוא הועבר למטה הדיוויזיה ה-60 ולחם עמה במערכה על צרפת. לאחר סיום המערכה הועבר פוירטש לאגף הציוד, וב-1 בנובמבר 1940 הועלה לדרגת אוברסט-לויטננט. במקביל, הוצב במטה הארמייה ה-18. הוא לחם בחזית המזרחית ב-10 במאי 1943 הוא עוטר בעיטור הצלב הגרמני בזהב. ב-1 בדצמבר של אותה שנה הוא מונה לראש מטה הארמייה ה-18. ב-1 ביוני 1944 הוא הוא הועלה לדרגת גנרל-מיור שלושה חודשים לאחר מכן הוא קיבל את צלב האבירים של צלב הברזל. בסוף ינואר 1945 הוא מונה לראש מטה קבוצת ארמיות קורלנד. ב-1 במרץ הוא הועלה לדרגת גנרל-לויטננט. עם כיבוש כיס קורלנד הוא נפל בשבי הצבא האדום.

הסובייטים העמידו את פוירטש למשפט וגזרו עליו 25 שנות מאסר בעוון הרס ערים ופשעי מלחמה. עם זאת, ב-9 באוקטובר 1955, עשור לאחר סיום המלחמה, הוא שוחרר וחזר לגרמניה. שנה לאחר מכן, הוא התגייס לבונדסוור - הצבא הגרמני החדש, בדרגת גנרל-מיור. הוא מונה למפקד הקורפוס ה-2, ובאפריל 1957 הועבר לפקד על דיוויזיית הגרנדירים ה-2. לאחר מכן הוצב במטה העליון של בעלות הברית באירופה. ב-31 במרץ 1961 הוא הפך למפקח הכללי (מקביל לרמטכ"ל) השני של הבונדסוור. הוא כיהן בתפקיד במשך שנתיים תמימות.

לאחר פרישתו מהצבא, התגורר פוירטש עם משפחתו בגוסלאר עד מותו ב-14 בדצמבר 1976.

קישורים חיצוניים
----------------

ויקישיתוף מדיה וקבצים בנושא **פרידריך פוירטש** בוויקישיתוף
* פרידריך פוירטש בספרייה הלרומית הגרמנית
* פרידריך פוירטש באתר לקסיקון הוורמאכט

|  |  |
| --- | --- |
| בקרת זהויות עריכת הנתון בוויקינתונים | 
* GND: 127080406
* ISNI: 0000 0000 1792 8455
* LCCN: no2004035201
* VIAF: 8397676
* WorldCat: lccn-no2004035201

 |
**איש הישר בעיניו יעשה** הוא ביטוי עברי תנ"כי שמבטא מצב של אנרכיה בו אין כפיפות של האדם הפרטי לשלטון המרכזי. במקורו בספר שופטים הוא מבטא הסבר לשחיתות מוסרית שהיא סיבה הן לעבירות שבין אדם לחברו והן לעבירות שבין אדם למקום, המקרא תולה את סיבת השחיתות בכך שעדיין לא התחילה תקופת המלוכה בישראל.

הביטוי המנוגד למצב זה, בו האוכלוסייה מוגנת מפני עוולות מוסריות קשות על ידי עוצמתו של השלטון, מבוטא על ידי רבי חנינא סגן הכהנים במסכת אבות. לדבריו יש להתפלל לשלומה של מלכות, משום "שאלמלא מוראה איש את רעהו חיים בלעו".

מקור הביטוי
-----------

הביטוי מופיע בפסוק בספר שופטים:

"בַּיָּמִים הָהֵם אֵין מֶלֶךְ בְּיִשְׂרָאֵל אִישׁ הַיָּשָׁר בְּעֵינָיו יַעֲשֶׂה.".

פסוק זה מופיע פעמיים בספר שופטים. בפרק י"ז, פסוק ו' מופיע הפסוק כפתיחה לסיפור פסל מיכה, בו מתוארת שחיתות מוסרית של עבודה זרה וגנבה.

הפסוק מופיע שוב בסיום ספר שופטים, בפרק כ"א, פסוק כ"ה, בסיום סיפור פילגש בגבעה, המבטא שחיתות של גילוי עריות שמביאה בסיומה גם לשפיכות דמים ולמלחמת אחים.

הרב דוד לאו מסכם את המצב בו "איש הישר בעיניו יעשה" בשתי פרשיות אלה, כך:
"מעשה פילגש בגבעה ופסל מיכה נכתבו מפני שבלימודם נבחין מה קורה לעם שאין בו הנהגה ואיש הישר בעיניו יעשה, זהו לימוד לדורות, המלמד יהודי מה יקרה לו אם יסרב לקבל מנהיגות וסמכות. כשהתקופה היא תקופה שאין בה מלך, יכולה אישה להקדיש ממון רב, בהתלהבות רבה, ולחשוב ש"הקדש הקדשתי לה', לעשות פסל מסכה". איזה עיוות! להקדיש לה' לשם מה? לעשות פסל ומסכה, עליהם מצווה ה' שלא לעשות כמותם. כשאין מי שמכוון מגיעים לטעות חמורה שכזאת, כשאין מנהיג משותף מגיעים למלחמה קשה כל כך. מחפים על בני בליעל מחד, ומוכנים להרוג שבט שלם מאידך."

ראו גם
------

* יש דין ויש דיין
* תפילה לשלום המלכות

קישורים חיצוניים
----------------

* 
* ויקיטקסט ביאור:איש הישר בעיניו יעשה, באתר ויקיטקסט
* ויקימילון ערך מילוני בנושא **איש הישר בעיניו יעשה,**  בוויקימילון
* איש הישר בעיניו יעשה, 929 - תנ"ך ביחד

הערות שוליים
------------

1. ↑  משנה, מסכת אבות, פרק ג', משנה ב'
2. ↑  הרב דוד לאו, מגילת רות, באתר "חברותא"
בניין ג'יי אדגר הובר בוושינגטון די. סי.
**בניין ג'יי אדגר הובר** בעיר וושינגטון די. סי. הוא מקום משכנה של מפקדת לשכת החקירות הפדרלית של ארצות הברית (FBI). הבניין, השוכן בשדרות פנסילבניה מס' 935, נקרא על שם ג'יי אדגר הובר, מנהלה של הלשכה בשנים 1924–1972.

היסטוריה
--------

מאז 1935 שכנה מפקדת הלשכה בבניין משרד המשפטים של ארצות הברית, שלו היא כפופה. הצעה להקים בניין מפקדה נפרד עבורה הועלתה כבר בשנת 1939, אך מלחמת העולם השנייה הביאה לדחיית מימוש הרעיון, והבנייה אושרה על ידי הקונגרס רק ב-1962. בניית הבניין החלה ב-1967 והוא נחנך על ידי הנשיא פורד ב-30 בספטמבר 1975. הוא אוכלס בהדרגה בשנים 1974–1977. ב-4 במאי 1972, יומיים לאחר פטירתו של ג'יי אדגר הובר ובעוד הבניין עומד בבניינו, החליט הקונגרס בחוק לקרוא לבניין על שמו.

תכנונו של הבניין, שנעשה בסגנון האדריכלי הברוטליסטי, ספג ביקורת. קירותיו החיצוניים עשויים כולם בטון יצוק (נטען שהדבר נעשה מטעמי חיסכון). גובה הבניין בחלקיו השונים מגיע לשבע עד 11 קומות. על פי תוכניותיו משתרע שטח רצפותיו על פני 260,200 מטרים מרובעים והוא מיועד לאכלס 7,090 עובדים. אדריכלי הבניין היו משרד צ'ארלס פ. מרפי (Charles F. Murphy) בשיתוף עם סטניסלב ז. גלדיץ (Stanislaw Z. Gladych). עלות בנייתו הגיעה ל-126.1 מיליון דולר.

בחצר הבניין ניצבת אנדרטה לג'יי אדגר הובר, שהוקמה ביזמת אגודת סוכני הלשכה לשעבר. האנדרטה, שנחנכה בשנת 1979, נושאת את השם **נאמנות, גבורה, יושרה** (שהוא המוטו של הלשכה). היא עשויה ארד וכוללת שלוש דמויות אדם המייצגות את שלושת הערכים שעל שמם היא קרויה על רקע דגל ארצות הברית הנראה כמתנופף ברוח. האנדרטה עוצבה על ידי פרדריק צ'ארלס שראדי (Frederick Charles Shrady).

קישורים חיצוניים
----------------

ויקישיתוף מדיה וקבצים בנושא **בניין ג'יי אדגר הובר** בוויקישיתוף
* תולדות הבניין באתר לשכת החקירות הפדרלית
* תמונת מודל של הבניין באתר sketchup.google

הערות שוליים
------------

1. ↑  תולדות הבניין באתר לשכת החקירות הפדרלית.
**דוד חבקין** (1930 – אפריל 2013) היה פעיל עלייה מברית המועצות. חבקין הקדיש את חייו למאבק להעלאת יהודי ברית המועצות לישראל.

קורות חיים
----------

חבקין נולד החל לארגן ב-1954 קבוצות של מאות צעירים שנפגשו באזור בית הכנסת הגדול במוסקבה לשיחות ולפעילויות שונות בנושא היהדות. ב-1958 התכנסו והשתתפו בראש השנה ובשמחת תורה כאלף יהודים בפעילויות שארגן חבקין. באותה שנה נסע גם לגאורגיה לפעילות בנושא העלייה. כשחזר למוסקבה, נאסר וישב בכלא הסובייטי, באשמת הפצת תעמולה ציונית. הוא השתחרר מהכלא ב-1963.

עם שחרורו מן המאסר חזר לפעילות יהודית, נסע לערים שונות ונפגש עם יהודים רבים הכמהים לשמוע על מדינת ישראל. במוסקבה פתח את ביתו למפגשים של עשרות יהודים, על מנת למשוך יהודים נוספים למעגל הפעילות היה נוהג להסתובב עם רשמקול המשמיע מוזיקה ישראלית או עם עיתון או ספר עם אותיות עבריות. הוא האמין שיהודים צריכים להפסיק לפחד וזכותם לממש את זהותם היהודית ואת זכותם לעלות לישראל. היות שדור המבוגרים היה עדיין זהיר וחרד מן השלטונות כיוון את עיקר מאמציו לדור הצעיר. בכוח השפעתו הכריזמטית היו רבים משתחררים מן הפחד ומפסיקים להתבייש במוצאם היהודי. את המצטרפים החדשים היה משכנע להעביר את המסר לחבריהם ומכיריהם וכך גרם לגידול מהיר של מעגל המעורבים בפעילות יהודית.

מלחמת ששת הימים הביאה להתעוררות לאומית בקרב יהודים רבים בברית המועצות. הודות לפעילותו המוקדמת של חוג מצומצם של פעילים שבו לחבקין היה תפקיד מרכזי, להתעוררות זו היו ערוצים מוכנים מראש: צינורות תקשורת, מקומות מפגש, חומרים להפצה. רבבות זרמו לבית הכנסת במוסקבה בחג שמחת תורה ב-1967. בסוף שנות ה-60 מספר היהודים שהתאספו ליד בית הכנסת הגיע ל-20,000. באביב 1969 הגה רעיון של הקמת וועד התאום הכול-ארצי של פעילי העלייה מערים שונות. המפגש הראשון של הוועד התקיים באוגוסט 1969 ובו נדונו מרכיבי הפעילות השונים. במפגש הביע חבקין התנגדות נחרצת להקמת מסגרת פורמלית מחתרתית של הפעילות וטען שבמציאות הסובייטית רק מאבק גלוי וללא מסגרות פורמליות כלשהן יכול להביא לתוצאות רצויות. עמדה זו שהתקבלה על ידי הרוב הבטיחה את הצלחתה של התנועה בהמשך.

השלטונות הכירו בהשפעתו של דוד חבקין על הרחוב היהודי ובחרו לתת לו היתר יציאה לישראל בספטמבר 1969. חבריו לפעילות יהודית ציונית חששו כי עם עזיבתו תדעך הפעילות, אבל התשתית ודרכי הפעולה שהנהיג יצרו בסיס איתן להמשך ולגברת הפעילות. בישראל המשיך חבקין להיות בקשר עם חבריו מברית המועצות ולקבל את פניהם של אלו שעלו אחריו, בהם גרישה פייגין וסילווה זלמנסון.

חבקין ידוע גם כמי שצילם את התמונה המפורסמת של גולדה מאיר כשגרירת ישראל במוסקבה יוצאת מבית הכנסת בין קהל ההמונים שבא לראותה. התמונה הופיעה על צידו האחורי של שטר הכסף לזכרה של גולדה מאיר.

לחבקין היו שני ילדים. נפטר באפריל 2013 ונקבר בהר המנוחות בירושלים.

ראו גם
------

* יהדות ברית המועצות
* העלייה מברית המועצות בשנות ה-70
* העלייה מברית המועצות לשעבר בשנות ה-90

קישורים חיצוניים
----------------

ויקישיתוף מדיה וקבצים בנושא **דוד חבקין** בוויקישיתוף
* עופר אדרת, אחרי מות: כמו גיבור יהודי עתיק, באתר הארץ, 17 במאי 2013

הערות שוליים
------------

1. ↑  דרורה ודוד נפגשו בירושלים, מעריב, 20 בנובמבר 1970
2. ↑  רות אלכסנדרוביץ וגרישא פייגין, שנה אחרי הרעש, דבר, 25 בפברואר 1972
3. ↑  רחל פרימור, סילווה זלמנסון באה הביתה, מעריב, 11 בספטמבר 1974
4. ↑  רשות השידור, תוכנית חיים שכאלה 1977

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987011001471905171

 |
**נאן מרטין** (באנגלית: Nan Martin; ‏15 ביולי 1927 – 27 במרץ 2010) הייתה שחקנית טלוויזיה וקולנוע אמריקאית.

ביוגרפיה
--------

מרטין נולדה בעיר דקאטור שבמדינת אילינוי וגדלה בסנטה מוניקה שבמדינת קליפורניה.

קריירת משחק
-----------

תפקידה הראשון היה בסרט הקולנוע האיש בחליפה האפורה בשנת 1956. סרטים נוספים בהם שיחקה היו The Mugger ,For Love of Ivy, היה שלום קולומבוס, Doctor DetroitAll of Me. בשנת 1987 שיחקה מרטין בסרט האימה "סיוט ברחוב אלם 3: לוחמי החלומות" בתפקיד אמנדה קרוגר, אמו שלו הרוצח פרדי קרוגר.

מרטין כיכבה בסיטקום Mr. Sunshine. תפקידים ידועים אחרים שלה היו במיני סדרה The Thorn Birds ובאופרת סבון "סנטה ברברה". כן שיחקה בתפקיד משנה ב"המופע של דרו קארי. בנוסף השתתפה בתפקידי אורח בסדרות שונות כגון "אזור הדמדומים", "בנות הזהב" ו"תרגיע".

חיים אישיים
-----------

מרטין נישאה למלחין רוברט אמט דולאן בשנת 1948, ולהם בן אחד. מנישואיה השניים לאדריכל הארי גסנר יש לה בן נוסף. לפני מותה התגוררה בעיר מאליבו שבקליפורניה וסבלה ממחלת ריאות חסימתית כרונית (COPD).

קישורים חיצוניים
----------------

* נאן מרטין, במסד הנתונים הקולנועיים IMDb (באנגלית)
* נאן מרטין, באתר AllMovie (באנגלית)
* נאן מרטין, במסד הנתונים הקולנועיים KinoPoisk (ברוסית)
* נאן מרטין, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007347575705171
* BnF: cb14203904n (data)
* ISNI: 0000 0001 1473 4337
* LCCN: n88051148
* NTA: 073348368
* SNAC: w6z44snf
* VIAF: 60625314
* WorldCat: lccn-n88051148

 |
**ג'יימס בי סטיינברג** (בשם מלא באנגלית: **James Braidy "Jim" Steinberg**; נולד ב-5 ביולי 1953) הוא יועץ פוליטי ואקדמי יהודי-אמריקאי, שכיהן כמשנה למזכירת המדינה האמריקאית הילרי קלינטון (במקביל לג'ייקוב לו האחראי על התחום התקציבי), האחראי על תחום המדיניות. בנוסף הוא משמש כדיקן של בית הספר למדיניות ציבורית ע"ש הנשיא לינדון ג'ונסון באוניברסיטת טקסס, שבעיר אוסטין. שימש בעבר כסגן היועץ לביטחון לאומי בממשל קלינטון, כיועץ לקמפיין של הנשיא ברק אובמה ובין מנהלי צוות המעבר שלו.

ביוגרפיה
--------

סטיינברג בעל תואר ראשון מאוניברסיטת הרווארד (1973) ותואר שני מבית הספר למשפטים של אוניברסיטת ייל (1978). היה חבר בכיר במכון המחקר הבריטי "המכון הבינלאומי ללימודים אסטרטגיים" (1985-1987), אנליסט בכיר במכון מחקר "תאגיד ראנד" (1989-1993), מנהל תכנון מדיניות (1994-1996), וסגן היועץ לביטחון לאומי בבית הלבן (1997-2001). הוא מכהן כיום גם כחבר בכיר במכון ברוקינגס.

סטיינברג היה גם מבין צוות היהודים, דניס רוס ודן קרצר, שהכינו את נאומו של ברק אובמה כמועמד לנשיאות, בפני השדולה היהודית למען ישראל בוושינגטון, איפ"ק, ביוני 2008, זמן קצר לפני הבחירות לנשיאות. נאום זה נחשב לאחד הנאומים המפורטים ביותר עד אז של אובמה בנושאים בינלאומיים.

קישורים חיצוניים
----------------

ויקישיתוף מדיה וקבצים בנושא **ג'יימס סטיינברג** בוויקישיתוף
* ביוגרפיה באתר אוניברסיטת טקסס באוסטין

הערות שוליים
------------

1. ↑  קורי פלינטופ, מעבר: הביטחון של אובמה, MSNBC, פורסם ב-2 בדצמבר 2008
2. ↑  ג'יי סולומון, מומחי המזרח התיכון של אובמה שמים דגש על הידברות, וול סטריט ג'ורנל, 16 ביוני 2008, עמוד A7

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007271239405171
* CiNii: DA1289844X
* GND: 170921034
* ISNI: 0000 0000 4259 4987
* LCCN: n91067022
* NDL: 001194293
* NLK: KAC201600531
* NTA: 325568219
* SUDOC: 067048110
* VIAF: 245476820
* WorldCat: lccn-n91067022

 |
קלייר סטיוארט, מפיקת פסטיבל הסרטים האוסטרלי, מרצה בפסטיבל הסרטים של לונדון
**פסטיבל הסרטים של לונדון** (אנגלית: **BFI London Film Festival**) הוא האירוע הקולנועי הגדול ביותר בבריטניה בו מקרינים למעלה מ-300 סרטים ביניהם תיעודיים, קצרים ואחרים, מכמעט 50 מדינות. הפסטיבל שנוסד בשנת 1953 נערך מדי שנה במחצית השנייה של חודש אוקטובר תחת חסותו של מכון הסרטים הבריטי. הפסטיבל מספק גם תוכנית מקיפה על אירועים בתעשייה, פורומים ציבוריים, אירועי חינוך, הרצאות, כיתות אמן ושאלות ותשובות עם יוצרי קולנוע ואנשי מקצוע בתחום.

היסטוריה
--------

בשנת 1953, קבוצה של מבקרי קולנוע, ביניהם דיליס פאוול מהסאנדיי טיימס, העלתה את הרעיון של הקמת פסטיבל סרטים בלונדון. הם סברו שאם לקאן ולוונציה יש פסטיבלים משלהם, אין ספק שגם לונדון צריכה אחד. מטרתם, בין השאר, הייתה ליצור במה ציבורית לסרטים שמסתבר שלא היו מופיעים בקולנוע הבריטי. במקור הייתה המטרה להיות "פסטיבל הפסטיבלים", היא התמקדה בהקרנת מבחר כותרים חזקים מפסטיבלים אחרים באירופה, ביניהם סרטים מפסטיבל הקולנוע בקאן ופסטיבל הסרטים של ונציה.

פסטיבל לונדון הראשון נוצר על ידי מנהל מכון הסרטים הבריטי דאז, גיימס קווין, ונערך ב-BFI סאות'בנק בין 15-20 באוקטובר. הפסטיבל הושק יום אחרי השקתו של האתר במיקום החדש שלו תחת גשר ווטרלו. בפסטיבל זה הוקרנו כ-20 סרטים.

קישורים חיצוניים
----------------

ויקישיתוף מדיה וקבצים בנושא **פסטיבל הסרטים של לונדון** בוויקישיתוף
* 

* אתר האינטרנט הרשמי של פסטיבל הסרטים של לונדון
* אתר הפסטיבל

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007380652205171
* GND: 5253280-X
* LCCN: no2005012172
* NLA: 35838942
* NLP: a0000003582828
* VIAF: 139910428
* WorldCat: lccn-no2005012172

 |
**הָארְטְלי טראוֶורְס פֶרָאר** (באנגלית: **Hartley Travers Ferrar** ‏ 28 בינואר 1879 - אפריל 1932) היה גאולוג, שנלווה למשלחת דיסקברי, המשלחת הראשונה לאנטארקטיקה של קפטן סקוט.

חייו
----

פראר נולד סמוך לדבלין, אירלנד, בן לאדגר פראר, פקיד בנק, ומרי הולמס פראר.

בגיל צעיר עבר עם משפחתו לדרום אפריקה, שם למד בבית ספר סמוך לקייפטאון. הוא נשלח לאנגליה להמשך לימודיו בתיכון ואחר התקבל לסידני סאסקס קולג' בקיימברידג', שם למד גאולוגיה. הוא הצטיין בספורט. עם סיום לימודיו הוצעה לו משרת גאולוג במשלחת הראשונה של קפטן סקוט לאנטארקטיקה, והוא היה לחבר הצעיר ביותר בסגל המדעי.

פראר הפליג דרומה על הספינת המחקר דיסקברי וכשהספינה עגנה בניו זילנד, הכיר שם את מי שתהיה לאשתו, גלדיס אנדרסון. מניו זילנד המשיכה הספינה דרומה ומצאה מעגן מתאים במצר מקמרדו שבים רוס - המשלחת תעשה במקום זה שני חורפים, לאחר שהספינה קפאה בקרח ולא הצליחה להשתחרר ממנו בקיץ הראשון. פראר השתתף באופן פעיל בחקר המקום ובניהול מחקרים מדעיים (כגון מדידת מליחות מי הים) לצד מחויבותו העיקרית לביצוע סקר גאולוגי. הוא הצטרף, עם אחרים, לארנסט שקלטון ואדוארד אדריאן וילסון במסעות מזחלות, ובקיץ האנטארקטי של 1903 יצא למסע התגליות הגדול שלו אל ההרים המערביים של ארץ ויקטוריה. הוא הגיע במסעו אל קרחון טיילור העליון ומצא מרבצי פחם בגובה 2,400 מ'. כמו כן אפיין שכבה רחבת-ידיים של אבן-חול המצויה בחבל ארץ זה, וזו נודעה במשך כשכבת פראר או רובד קבוצת-על ביקון. קרחון פראר נקרא על שמו, ושלא במתכוון גילה את המאובנים הראשונים שנמצאו על מה שהיה מוכר אז כיבשת אנטארקטיקה. אחת מדגימות הסלע הרבות שהובאו אל המוזיאון להיסטוריה של הטבע (לונדון) נבקעה בידי וילפרד נורנמן אדוארדס בשנת 1928, ובתוכה נמצאו שני עלים מאובנים של גלוסופטריס אינדיקה. פראר חזר עם ה"דיסקברי" בשנת 1904 והקדיש את השנה הבאה לכתיבת הדו"ח הגאולוגי של המשלחת. לאחר זאת התמנה לסקר גאולוגי במצרים, שם עבד עד פרוץ מלחמת העולם הראשונה, אז החזיר את משפחתו לניו זילנד. הוא חזר לשרת בגדוד קנטרברי הראשון בפלשתינה-א"י, שם עבד בעיקר בסקרים אוויריים ובמודיעין.

אחרי המלחמה התקבל לעבודה בסקר הגאולוגי של ניו זילנד וביצע עבודת-שדה מקיפה הן באי הצפוני והן בדרומי של המדינה. בתקופת עבודתו שם קיבל את תואר הדוקטור. הוא מת בוולינגטון לאחר ניתוח בשנת 1932. כאות הוקרה נקראה על שמו פסגת פראר ב"רכס העננים" של האי הדרומי. מזכרות שונות ממסעותיו בקוטב שמורות, יחד עם תצלומים שלו כספורטאי בימי הלימודים, במכון סקוט לחקר הקוטב בקיימברידג', במוזיאון קנטרברי בכרייסטצ'רץ' בניו זילנד וב"דיסקברי" עצמה בדאנדי שבסקוטלנד.

הערות שוליים
------------

1. ↑  רישומים כנסייתיים והמשרד למרשם התושבים של אירלנד
2. ↑  Ranulph Fiennes, "Captain Scott", p. 39

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 4221 4120
* LCCN: no2003005677
* SNAC: w69d0hg7
* SUDOC: 234668210
* TePapa: 13412
* VIAF: 73534724
* WorldCat: lccn-no2003005677

 |
**המכשף: הסירנות מהמעמקים** (באנגלית: **The Witcher: Sirens of the Deep**) הוא הוא סרט פנטזיה אפל מונפש אמריקאי שהופק על ידי לורן שמידט היסריך עבור שירות הזרמת המדיה "נטפליקס" ועלילתו מתרחשת במהלך עונתה הראשונה של הסדרה "המכשף".

הסרט עתיד לעלות לשירות בשלהי שנת 2024.

תקציר העלילה
------------

לאחר שגראלט מריוויה, צייד מפלצות אשר עבר מוטציות שונות שהקנו לו יכולות על-אנושיות, נשכר לחקור סדרה של התקפות בכפר השוכן על חוף הים ומוצא את עצמו נמשך לסכסוך בן מאות-שנים בין תושבי הכפר לבני הים, הוא נאלץ לסמוך על סיועם של חבריו – ותיקים וחדשים – על מנת לפתור את התעלומה לפני שהעוינות בין שתי הממלכות תסלים למלחמה כוללת.

צוות המדבבים
------------

* דאג קוקל – **גראלט מריוויה**
* ג'ואי בייטי – **יסקיאר**
* אניה צ'אלוטרה – **ינפר מוונגרברג**
* כריסטינה רן – **אסי דייבן**

הפקה
----

### פיתוח

בספטמבר 2021, במהלך אירוע הטודום (אנ') של שירות הזרמת המדיה "נטפליקס", הוכרז לראשונה על פיתוחו של סרט אנימה עלילתי שני לאחר פיתוחו והפצתו של הסרט "המכשף: סיוטו של הזאב". בחודשים שלאחר מכן, הצהיר המפיק טומק בגינסקי כי עלילת הסרט תתבסס ישירות על נובלה של אנדז'יי ספקובסקי שנכתבה במסגרת סדרת "המכשף", בניגוד לכתיבת עלילה מקורית על בסיס אירועים שנרמזו עליהם על ידי ספקובסקי לאורך הסדרה. בנובמבר 2023, עם חשיפת הקדימון הראשון לסרט, נחשף כי עלילת הסרט תתבסס על הנובלה "קורבן קטן" מתוך "חרב הגורל" וכי על עבודות הפיתוח וההנפשה הופקדו אולפני ההנפשה הדרום-קוריאניות "Studio Mir", ‏"Platige Image" ו-"Hivemind" – שעבדו בעבר על הסרט "סיוטו של הזאב".

### ליהוק

בנובמבר 2023, נמסר כי את דמותו של גראלט מריוויה ידבב דאג קוקל, אותו דיבב בעבר בסדרת משחקי המחשב "The Witcher"; לאחר שהנרי קאביל, שגילם את דמותו למשך שלוש עונותיה הראשונות של סדרת הטלוויזיה, פרש עקב אי-הסכמות על פיתוח הדמות ועלילת הסדרה. בנוסף, נמסר כי ג'ואי בייטי ואניה צ'אלוטרה ישובו לדבב את דמויותיהם של יסקיאר וינפר מוונגרברג, ועל הצטרפותה של כריסטינה רן הצטרפה לצוות המדבבים.

קישורים חיצוניים
----------------

הערות שוליים
------------

1. ↑  ‘The Witcher: Sirens of the Deep’ Will Pull You Under in 2024, Netflix Tudum
2. ↑  Earl, William (September 25, 2021). "The Witcher Renewed for Season 3, Expands Universe With New Projects". Variety. Penske Media Corporation. Retrieved November 18, 2023.
3. ↑  Liu, Narayan (December 14, 2021). "The Witcher's Next Anime Comes Directly From the Books". CBR. Valnet Inc. Retrieved November 18, 2023.
4. ↑  Campione, Katie (November 10, 2023). "The Witcher: Sirens Of The Deep Anime To Premiere On Netflix In 2024 — Watch The Teaser". Deadline Hollywood. Penske Media Corporation. Retrieved November 18, 2023.
5. ↑  Boycillo, Andrea Dawn (November 13, 2023). "The Witcher: Sirens of the Deep Release Date, Plot, Cast & All You Need to Know!". Epicstream. Gfinity Digital Media. Retrieved November 18, 2023.